Diari Oficial de la Generalitat Valenciana


Sumari del DOGV 8710, del 03-01-2020 (2019/12500)

RESOLUCIÓ de 27 de desembre de 2019 del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2020, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta - moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla Estratègic de la Indústria Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8710

Data del DOGV
:   03-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12677


Data del document
:   27-12-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 27 de desembre de 2019 del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2020, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta - moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla Estratègic de la Indústria Valenciana. [2019/12946]  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
L'Ordre 22/2016, de 27 d'octubre de 2016, de la Conselleria d'Economia Sostenible, Sectors Productius, Comerç i Treball (DOGV núm. 7906, de 28.10.2016) va establir les bases reguladores per a la concessió de les subvencions per a l'impuls d'actuacions d'industrialització i millora de la competitivitat i sostenibilitat econòmica, social i mediambiental dels sectors industrials de la Comunitat Valenciana.  
  
De conformitat amb el que estableix l'article 3.5 d'aquestes bases reguladores, les convocatòries podran concretar o prioritzar com a beneficiàries aquelles entitats, agrupacions, classes d'empreses, indústries i associacions pertanyents a sectors, àmbits d'especialització, comarques o municipis que, anualment, s'hagen inclòs expressament en la Llei de pressupostos de la Generalitat.  
Els articles 40 i 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'Ordre de 26 de setembre de 1994, de la Conselleria d'Economia i Hisenda, estableixen que podran tramitar-se anticipadament els expedients de despesa per subvencions a càrrec dels capítols IV i VII, sempre que aquests estiguen recollits en els annexos de transferències inclosos en el projecte de la Llei de pressupostos del pròxim exercici.   
  
En la tramitació anticipada podrà arribar-se al moment del procediment anterior al de la resolució de concessió, i haurà de constar en tots els tràmits del procediment, dels quals tinga coneixement la ciutadania, que aquesta concessió estarà condicionada a l'existència en els pressupostos de l'exercici econòmic següent, de crèdit adequat i suficient.   
  
El Projecte de llei de pressupostos de la Generalitat per a 2020 inclou la previsió de la línia de subvenció S0360, denominada ?Suport a accions genèriques prioritzades dins de la 3a fase d'implantació del Pla estratègic de la indústria valenciana (PEIV)?, amb una dotació màxima de 34,45 milions d'euros.  
Mitjançant la present resolució es convoquen per a l'exercici 2020, per un import inicial màxim de 01.979.049 euros, ajudes per a donar suport a la realització de projectes d'inversió sostenible que permeten el creixement i/o la consolidació de les pimes industrials vinculades als sectors convocats. Tot això a l'empara del capítol II del títol III de les bases reguladores, i en els termes i condicions delimitats en la present convocatòria.  
La present convocatòria queda a més sotmesa, en el que siga procedent, a la Llei 38/2003, de 17 de novembre, general de subvencions; al Reial decret 887/2006, de 21 de juliol, pel qual s'aprova el seu reglament, i a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Per això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte i àmbit de la convocatòria  
L'objecte de la present resolució és convocar anticipadament, per a l'exercici 2020, ajudes en règim de concurrència competitiva, per a donar suport a la realització d'inversions sostenibles de caràcter industrial que contribuïsquen al creixement i consolidació de pimes industrials vinculades als sectors de la Comunitat Valenciana del calçat, ceràmic, metal·lomecànic, tèxtil, joguet, marbre, fusta - moble i il·luminació, químic, automoció, plàstic, envasos i embalatge, paper i arts gràfiques, valorització de residus i els sectors emergents de la biotecnologia, la producció audiovisual i la producció de videojocs.  
  
  
Segon. Finançament  
1. Per a l'exercici 2020, i de conformitat amb el que s'estableix en el Projecte de llei de pressupostos de la Generalitat per a l'esmentat exercici, les ajudes convocades es finançaran amb càrrec a la línia S0360 del programa pressupostari 56.14.72.907.09, capítol VII, fins a un import global màxim estimat, atés el caràcter anticipat de la tramitació, de 08.053.024 euros, procedents de fons propis de la Generalitat, i en tot cas la seua concessió queda condicionada a l'existència de crèdit adequat i suficient en els pressupostos de la Generalitat per a 2020.  
  
2. No obstant això, i tal com permet l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import global màxim anterior es podrà incrementar en una quantia addicional màxima, que es fixa en 20 milions d'euros, sense necessitat d'una nova convocatòria, si concorre alguna de les circumstàncies següents:  
1a. Que s'hagen presentat en altres convocatòries sol·licituds d'ajudes per un import inferior a la despesa inicialment prevista per a aquestes, o que s'hagen resolt altres convocatòries per import inferior a la despesa inicialment prevista en aquestes, o que s'hagen reconegut o liquidat obligacions derivades d'altres convocatòries per import inferior a la subvenció concedida. En tot cas, per a poder aplicar la quantia addicional, en qualsevol d'aquests supòsits, s'exigirà que es tracte de convocatòries amb càrrec a crèdits de la mateixa secció pressupostària, i que la circumstància que determina l'increment quede degudament certificada per l'òrgan responsable de la instrucció del procediment.   
2a. Que s'haja incrementat l'import del crèdit pressupostari disponible com a conseqüència d'una generació, una ampliació o una incorporació de crèdit.  
3. L'efectivitat de la quantia addicional exigirà la prèvia declaració per la Direcció General d'Indústria, Energia i Mines de la disponibilitat del crèdit com a conseqüència de les circumstàncies abans assenyalades, la prèvia publicació dels crèdits disponibles addicionals en el Diari Oficial de la Generalitat Valenciana, sense que aquesta publicació supose l'obertura de termini per a presentar noves sol·licituds i, si és el cas, a la prèvia aprovació de la modificació pressupostària procedent en un moment anterior a la resolució de concessió de la subvenció.  
  
4. Els eventuals augments sobrevinguts en el crèdit disponible possibilitaran una resolució complementària de la concessió de la subvenció que incloga sol·licituds que, fins i tot complint tots els requisits, no hagen sigut beneficiàries per esgotament d'aquest.   
5. S'estableix la següent distribució per sectors de l'import global màxim d'aquesta convocatòria, sense perjudici que s'atorgue a aquesta expressament un caràcter estimatiu:  
  
SECTORS PIMES  
Calçat 2.132.000,00 €  
Ceràmic 2.132.000,00 €  
Metal·lomecànic 2.132.000,00 €  
Tèxtil 2.132.000,00 €  
Joguet 2.132.000,00 €  
Marbre 2.132.000,00 €  
Fusta, moble i il·luminació 2.132.000,00 €  
Químic 2.132.000,00 €  
Automoció 2.132.000,00 €  
Plàstic 2.132.000,00 €  
Envasos i embalatges 2.132.000,00 €  
Indústria del paper i arts gràfiques 2.132.000,00 €  
Valorització de residus 2.132.000,00 €  
Biotecnologia 2.132.000,00 €  
Producció audiovisual i producció de videojocs 2.132.000,00 €  
TOTAL 90.553.989,00 €  
  
  
6. En funció de l'import d'ajuda sol·licitat en cada sector, i a fi de poder atendre el major nombre possible de sol·licituds, la distribució estimativa del punt anterior i, si és el cas, les quanties addicionals previstes en els apartats 2 i 3 anteriors, podran redistribuir-se proporcionalment entre els sectors que resulten deficitaris, sense necessitat de nova convocatòria. No obstant això, aquesta redistribució definitiva serà publicada en el Diari Oficial de la Generalitat Valenciana amb caràcter previ a la resolució de concessió, sense que aquesta publicitat implique l'obertura de termini per a presentar noves sol·licituds ni l'inici de nou còmput de termini per a resoldre, ni modificarà el termini de justificació.  
  
Tercer. Empreses beneficiàries  
1. Podran ser beneficiàries d'aquestes ajudes les petites i mitjanes empreses privades que desenvolupen o hagen de desenvolupar a la Comunitat Valenciana una activitat industrial productiva vinculada, directament o indirectament, als sectors industrials objecte d'aquesta convocatòria.  
2. A l'efecte d'aquesta convocatòria, es consideraran com a xicotetes i mitjanes empreses les que ocupen menys de 250 persones i que, a més, o bé tinguen un volum de negoci anual no superior a 97.866.558 d'euros, o bé un balanç general no superior a 73.886.380 d'euros. En el cas d'empreses vinculades o associades, s'aplicaran les regles per al càlcul dels efectius i els imports financers establides en l'annex I del Reglament UE núm. 651/2014, de la Comissió, de 17 de juny de 2014.  
3. A l'efecte d'aquesta convocatòria, s'entendrà per empresa privada tota entitat que realitze una activitat econòmica independentment de la seua forma jurídica, que no forme part del sector públic, que tinga personalitat jurídica pròpia i diferenciada, i que acredite estar vàlidament constituïda i inscrita en el registre públic corresponent (Registre Mercantil, Registre de Cooperatives, Registre de Societats Laborals) en el moment de presentar la sol·licitud d'ajuda. Queden, per tant, excloses com a possibles beneficiàries les persones físiques i les comunitats de béns.  
4. A l'efecte d'aquesta convocatòria, es considerarà que una empresa desenvolupa o desenvoluparà a la Comunitat Valenciana una activitat industrial productiva si el projecte d'inversió s'executa o s'ha d'executar en un establiment productiu situat a la Comunitat Valenciana, amb independència d'on es trobe el domicili social de l'empresa.  
  
5. A l'efecte d'aquesta convocatòria, s'entendrà que una activitat industrial productiva està vinculada directament als sectors industrials objecte d'aquesta convocatòria quan s'acredite que aquesta s'enquadre clarament en les seccions, divisions, grups i classes d'activitats per sectors descrits en l'annex I, d'acord amb la Classificació Nacional d'Activitats Econòmiques (CNAE 2009), aprovada per Reial decret 475/2007, de 13 d'abril. S'entendrà que una activitat industrial productiva està vinculada indirectament als sectors industrials convocats quan s'acredite que almenys el 70 % de la facturació de la pime industrial sol·licitant en l'últim exercici tancat procedeix d'empreses industrials clients l'activitat principal de les quals s'enquadra clarament en les activitats descrites en l'annex.  
6. La vinculació de l'activitat industrial a subvencionar amb els sectors convocats haurà de justificar-se motivadament en l'apartat corresponent de la memòria descriptiva, i acreditar-se de la manera següent:  
  
A) En els casos de vinculació directa, bastarà aportar, juntament amb la sol·licitud i altres documents, la nota informativa del registre mercantil o equivalent i, quan concórrega algun dels supòsits descrits en la lletra a) de l'apartat 5 del resolc nové, haurà d'aportar-se, juntament amb la nota informativa, l'informe de la Seguretat Social sobre la situació del codi de compte de cotització de la pime sol·licitant.   
B) En el cas de vinculació indirecta per facturació, haurà de justificar-se motivadament en l'apartat corresponent de la memòria descriptiva, i en tot cas s'hi haurà d'incloure una llista de totes les empreses clients en l'últim exercici tancat, amb identificació per a cadascuna d'aquestes de la seua CNAE principal (4 dígits), el sector al qual pertany i el percentatge de facturació sobre la facturació global anual de l'últim exercici tancat.  
La insuficient justificació en la memòria de la vinculació directa o indirecta, l'absència o insuficient contingut de la llista que s'ha d'incloure en la memòria en cas de vinculació indirecta, o la no-presentació o insuficiència de contingut de la documentació acreditativa de la vinculació directa comportaran la immediata inadmissió de la sol·licitud i l'exclusió de la seua baremació, sense necessitat que l'òrgan instructor requerisca prèviament l'empresa sol·licitant per a l'esmena d'aquest defecte.  
7. Cada empresa només podrà presentar una sol·licitud d'ajuda, per a un únic projecte d'inversió i per vinculació exclusivament a un dels sectors convocats. En cas que la mateixa empresa presente més d'una sol·licitud, per a més d'un projecte o per a més d'un sector, es considerarà admissible únicament la primera sol·licitud que tinga entrada en la seu electrònica de la Generalitat, el primer projecte o el primer sector esmentat en la sol·licitud admesa. Les sol·licituds que no concreten clarament el sector al qual es presenten seran ser inadmeses i excloses de la seua baremació, sense necessitat que l'òrgan instructor requerisca prèviament a l'empresa sol·licitant l'esmena d'aquest defecte.  
  
8. No podran obtindre la condició d'empreses beneficiàries les sol·licitants en les quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Obligacions de les empreses beneficiàries  
1. Les empreses beneficiàries d'aquestes ajudes hauran de complir totes les obligacions establides en l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes en matèria d'industrialització.  
2. Els actius subvencionats hauran d'instal·lar-se i utilitzar-se en un centre productiu de la pime beneficiària situat a la Comunitat Valenciana i mantindre's en l'inventari durant almenys 3 anys, comptats a partir de la finalització del termini de justificació. Això no impedirà la substitució d'equips o actius que hagen quedat obsolets o s'hagen avariat dins d'aquest període, sempre que l'activitat econòmica de la pime beneficiària es mantinga a la Comunitat Valenciana durant el període mínim anterior.  
3. En qualsevol moment de la vigència de l'expedient, les empreses sol·licitants hauran d'actualitzar la documentació presentada que haja patit alguna modificació. Especialment hauran de comunicar els canvis en la representació, raó social o adreça de correu electrònic de l'entitat quan es produïsquen. Aquesta comunicació es realitzarà utilitzant el tràmit d??Aportació de documentació a un expedient obert d'ajudes en la Conselleria d'Economia Sostenible, Sectors Productius, Comerç i Treball?, al qual s'accedeix a través de l'enllaç següent: http://www.gva.es/es/inicio/procedimientos'id\_proc=15862  
4. Es consideraran correctament efectuades les notificacions anteriors a la data de comunicació d'aquestes variacions a l'Administració que s'hagen dirigit a la persona representant o adreça de correu electrònic que figure inicialment en l'expedient.  
  
Cinqué. Actuacions subvencionables  
1. Seran subvencionables els projectes d'inversió que suposen la implantació de noves línies de producció en establiments industrials nous o que ja estan en producció en qualsevol punt de la Comunitat Valenciana en el moment de la sol·licitud, així com les que comporten millores o la modernització de línies de producció en aquests establiments industrials.  
2. El pressupost mínim subvencionable del projecte d'inversió industrial serà de 20.000 euros, IVA exclòs, excepte per al sector de la producció de videojocs, que serà de 10.000 euros, IVA exclòs. Les sol·licituds el pressupost mínim subvencionable total de les quals no arribe a aquest import seran desestimades.  
3. Per al càlcul del pressupost mínim subvencionable es tindrà en compte el cost total d'adquisició dels actius materials i immaterials, i el màxim subvencionable d'enginyeria i auditoria. Si en la fase de justificació de la subvenció l'import total admés, segons els costos i límits anteriors, no arriba al pressupost mínim subvencionable, s'acordarà la revocació total de la subvenció i la pèrdua del dret a aquesta.  
  
  
Sisé. Termini de realització de les actuacions subvencionables  
La posada en funcionament dels actius subvencionats haurà de produir-se entre l'1 de gener de 2020 i la data de justificació de la subvenció. Excepcionalment, i prèvia sol·licitud justificada abans de l'expiració del termini anterior, la Direcció General d'Indústria, Energia i Mines podrà autoritzar l'ampliació d'aquest termini, sense que en cap cas aquesta puga superar els 9 mesos des de l'endemà de ser publicada la resolució de concessió en el Diari Oficial de la Generalitat Valenciana. Aquesta autorització imposarà a l'empresa l'obligació d'acreditar, mitjançant addenda a l'informe d'auditoria, la posada en funcionament de la inversió subvencionada dins del termini ampliat, i el seu incompliment podrà suposar la revocació total o parcial de la subvenció, amb reembossament de les quantitats ja percebudes i l'exigència dels interessos de demora des del moment del pagament.  
  
Seté. Despeses subvencionables  
1. Tindran la consideració de despeses subvencionables les que s'enquadren en alguna de les categories:  
a) Adquisició i/o millora de maquinària, aparells, equips i altres actius materials directament vinculats a la producció, excloent-ne els elements de transport exterior, i a condició que siguen necessaris per a la implantació, millora o modernització de les línies de producció. Es considerarà també part de les línies de producció industrial els motles, la maquinària per a certificació de productes, els transformadors, els panells solars i equips d'autoconsum, les depuradores o equips de tractament dels residus generats pel procés industrial, els vehicles i equips de transport interior, així com, en general, la maquinària i equips relacionats amb el magatzematge, embalatge, preparació i la logística de les matèries primeres, productes intermedis o productes acabats, i l'equipament dels laboratoris interns en l'establiment industrial. S'entén per actius materials els béns inventariables que en general no es consumeixen amb el seu ús i tenen una permanència en l'empresa superior a un any, vinculats a la producció. S'exclouen expressament equips com els ordinadors personals, servidors, impressores de documents, tauletes, consoles o similars que estiguen destinats a funcions administratives de l'empresa, així com altres equipaments o instal·lacions, com ara portes, control d'accessos, vestuaris, banys o equipament de despatxos o estances que no estiguen vinculats clarament a la producció industrial.  
  
b) Adquisició, costos d'implantació i posada en funcionament d'actius immaterials vinculats als processos productius de l'empresa, incloent-hi els destinats a la modelització, simulació i virtualització de processos industrials, els destinats al manteniment preventiu, automatització, i sensorització dels processos industrials, així com les aplicacions de gestió logística interna i externa (CRM) o les tecnologies de gestió integrada de la informació de l'empresa (ERP). S'inclouen ací, en tot cas, les llicències de programari, excloent-ne les que siguen de propòsit general, com ara sistemes operatius, aplicacions de xarxes, comunicacions o correu, paquets d'ofimàtica, edició i/o tractaments genèrics de textos o imatges. També es consideraran actius immaterials el desenvolupament d'aplicacions a mesura vinculades directament a la producció, així com el pagament de costos per ús de solucions i aplicacions necessàries per a la producció, des de l'1 de gener de 2020 fins a la data de justificació. També s'admetrà l'adquisició de drets de propietat industrial, com ara patents, llicències o dissenys industrials, obtinguts de fonts externes en condicions de plena competència. A més, seran subvencionables les despeses en registre de marques, patents o dissenys, així com les de renovació.  
c) Despeses de l'auditoria per a l'elaboració de l'informe de revisió de la documentació justificativa de la subvenció, per empresa auditora externa inscrita en el Registre Oficial d'Auditors de Comptes, fins a un import màxim subvencionable de sis-cents euros, IVA exclòs, per sol·licitud. No obstant això, aquesta despesa no serà subvencionable en el supòsit que l'empresa beneficiària estiga obligada a auditar els seus comptes anuals.  
d) Costos d'enginyeria per col·laboracions externes, sempre que siguen intrínsecament necessàries per a alguna de les actuacions subvencionables. Queda expressament exclosa qualsevol forma de consultoria associada a la gestió i tramitació de subvencions, projectes, llicències, autoritzacions administratives, legalitzacions, inscripció en registres i similars que no aporten clarament un coneixement tècnic necessari per a la millora o modernització industrial subvencionada. La partida d'enginyeria màxima que es tindrà en compte per a calcular l'import de l'ajuda no podrà superar ni el 15 % del total de les despeses subvencionables, ni l'import de 20.000 euros, IVA exclòs.   
2. Són regles aplicables als conceptes de despesa subvencionable les següents:  
a) Només seran admissibles les despeses que s'acredite que han sigut efectivament pagades entre l'1 de gener de 2020 i la data de justificació, amb independència de la posada en funcionament dels actius subvencionats. No obstant això, s'admetran com a costos pagats en termini, els pagaments realitzats en 2019 en concepte de pagaments a compte, com a reserva o per a realitzar la comanda de l'actiu subvencionat, sempre que la seua posada en funcionament es realitze dins del període establit en el resolc sisé, i els pagaments anticipats en 2019 no superen el 75 % de l'import total d'adquisició, excepte en els supòsits d'arrendament financer.  
b) No seran subvencionables els costos d'adquisició d'empreses, d'accions o de participacions socials.   
c) No seran subvencionables els costos d'adquisició o arrendament de terrenys, naus industrials, edificis o altres béns immobles.   
  
d) No seran subvencionables les despeses d'obra civil com les inversions materials en urbanització, canalitzacions portades i connexions dels serveis necessaris per a l'activitat, ni les inversions per a la construcció, ampliació o adequació de béns immobles. No obstant això, sí que seran subvencionables les inversions en adequació de béns immobles o d'instal·lacions de l'establiment productiu, generals o específiques, sempre que es justifique específicament en la memòria descriptiva que són imprescindibles per a la instal·lació dels nous actius materials adquirits. La insuficient justificació comportarà l'exclusió directa d'aquestes despeses d'adequació immobiliària o instal·lacions internes.   
  
e) Només seran subvencionables els costos de trasllat i posada en funcionament en cas d'actius adquirits, incloent-hi els costos de grues, muntatge i desmuntatge dels nous actius o dels que se substitueixen. També seran subvencionables els costos de connexió o adaptació d'actius preexistents per a la seua correcta connexió amb els actius adquirits, sempre que es justifique específicament en la memòria descriptiva.  
  
f) Només seran subvencionables els costos de millores de maquinària, aparells, equips i altres actius materials preexistents en l'establiment industrial quan consistisquen en canvis de components essencials i suposen un avanç substancial en l'eficiència energètica d'aquesta, en les seues capacitats productives, en la seguretat industrial de l'empresa o en la seguretat laboral de les persones treballadores que les utilitzen. Aquests avanços substancials hauran de motivar-se qualitativament i/o quantitativament en la memòria descriptiva, i la insuficient justificació comportarà l'exclusió directa d'aquestes despeses. No seran subvencionables els costos de meres reparacions i accions de manteniment de maquinària i/o de part dels seus components o elements auxiliars de producció.   
g) En el cas d'arrendament financer, seran subvencionables les quotes pagades entre l'1 de gener de 2020 i la data de justificació, sempre que s'acredite amb la justificació, que el contracte d'arrendament inclou expressament l'obligació d'adquirir l'actiu al final del contracte d'arrendament.  
h) Els costos subvencionats per la present convocatòria no podran rebre simultàniament ajudes públiques d'altres convocatòries procedents d'aquesta o una altra administració, sense perjudici que sí que puguen rebre altres ajudes públiques altres costos no inclosos en la taula normalitzada i associats al mateix projecte d'inversió.  
i) Només podran considerar-se subvencionables aquelles despeses que, de manera indubtable, responguen a la naturalesa de la inversió que s'ha de subvencionar i resulten estrictament necessàries, amb base en la descripció de les actuacions aportada en la memòria. Els costos hauran de tindre un nivell de desglossament suficient per a valorar la seua adequació a l'activitat a la qual s'associen. Els conceptes amb un desglossament deficient podran ser considerats com a no subvencionables sense necessitat de requeriment previ d'esmena.  
j) No s'acceptaran operacions amb persones o entitats vinculades a l'empresa beneficiària, entenent-se com a tals aquelles en les quals concórrega alguna de les circumstàncies relacionades en el punt 2 de l'article 68 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
  
k) Quan l'import d'adquisició de l'actiu o servei d'enginyeria supere les quanties establides en la legislació vigent de contractació per al contracte menor, l'empresa beneficiària haurà de disposar d'almenys tres ofertes de diferents proveïdors, formulades amb caràcter previ a la contracció del compromís per al lliurament de l'actiu o realització del servei. L'elecció entre les ofertes presentades es realitzarà conforme a criteris d'eficiència i economia, i quan no recaiga en la proposta econòmicament més avantatjosa, haurà de justificar-se expressament en una declaració responsable aquesta elecció menys econòmica. No obstant això, no serà necessari disposar de tres ofertes diferents quan la despesa s'haja contractat amb anterioritat a la publicació de la concessió de l'ajuda, o quan, per les especials característiques de l'actiu o el servei, es justifique en una declaració responsable que no existeix en el mercat suficient nombre d'empreses que els presten o subministren. Ambdues declaracions responsables hauran de presentar-se, si és el cas, davant de l'empresa auditora per a la seua comprovació.  
  
l) Els costos d'adquisició d'actius fixos de segona mà seran subvencionables, sempre que complisquen, a més, els requisits següents:  
1r. Que conste una declaració de l'empresa venedora sobre l'origen dels béns i que aquests no han sigut objecte de finançament públic nacional o de la Unió Europea.  
2n. Que el preu no siga superior al valor de mercat i, al mateix temps, siga inferior al cost de béns nous similars. Per a això, serà imprescindible presentar a l'empresa auditora, juntament amb la justificació, un certificat d'una empresa taxadora independent que ho certifique.   
3r. Que l'antiguitat del bé no supere el seu període màxim d'amortització segons s'indica en l'article 12 de la Llei 27/2014, de 27 de novembre, de l'Impost de Societats.  
Si no es pot acreditar el que s'estableix en els punts anteriors, els costos de compra de segona mà no es consideraran subvencionables.  
3. En cap cas es consideraran despeses subvencionables els impostos indirectes quan siguen susceptibles de recuperació o compensació.  
  
4. La justificació a l'empresa auditora dels costos subvencionables es farà mitjançant la presentació de les factures o documents comptables de valor probatori equivalent amb validesa en el tràfic jurídic mercantil o amb eficàcia administrativa i l'acreditació del seu pagament. L'acreditació del pagament es realitzarà amb la documentació següent:  
a) Transferència bancària: còpia del resguard de la transferència en què figure el número de factura o, si no n'hi ha, el concepte abonat i còpia del càrrec en compte corresponent.  
b) Xecs i pagarés: còpia del xec o pagaré signat i còpia de l'extracte bancari del càrrec en compte corresponent. No s'admeten xecs al portador.  
c) Efectes o altres instruments mercantils garantits: Còpia del document o contracte i l'acreditació del pagament al proveïdor per l'entitat que l'haja realitzat.  
No s'admetran pagaments en metàl·lic ni pagaments per finestreta d'entitats de crèdit.  
  
Huité. Quantia de l'ajuda   
1. L'ajuda consistirà en una subvenció del 35 % del total de les despeses considerades com a subvencionables, si bé amb el límit superior que l'ajuda total de minimis concedida a una única empresa no podrà ser superior a 200.000 euros en l'exercici fiscal en curs i en els dos exercicis fiscals anteriors, d'acord amb els límits i condicions previstos en el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
2. S'entendrà com a única empresa el conjunt d'empreses que tinguen almenys un dels següents vincles entre si:   
a) Una empresa posseeix la majoria dels drets de vot de les persones accionistes o sòcies d'una altra empresa;   
b) Una empresa té dret a nomenar o revocar la majoria dels membres de l'òrgan d'administració, direcció o control d'una altra societat;   
  
c) Una empresa té dret a exercir una influència dominant sobre una altra, en virtut d'un contracte subscrit amb aquesta o una clàusula estatutària de la segona empresa;   
d) Una empresa, accionista o associada a una altra, controla sola, en virtut d'un acord subscrit amb altres persones accionistes o sòcies de la segona, la majoria dels drets de vot dels seus accionistes.   
e) Les empreses que mantinguen qualsevol de les relacions previstes en les lletres a) a d) anteriors a través d'una altra o altres empreses també es consideraran una única empresa.   
3. En el cas de fusions o adquisicions d'empreses anteriors a la concessió, totes les ajudes de minimis concedides a qualsevol de les empreses que es fusionen en l'exercici fiscal en curs i en els dos exercicis fiscals anteriors es tindran en compte per a determinar si la concessió d'una nova ajuda de minimis a la nova empresa o a l'empresa adquirent supera el límit màxim pertinent.  
  
Nové. Presentació de sol·licituds, declaracions responsables i documentació annexa  
1. La presentació de les sol·licituds, declaracions responsables i la documentació annexa per a l'obtenció de les ajudes es realitzarà obligatòriament a través del tràmit telemàtic dissenyat per a aquestes ajudes. No obstant això, si malgrat estar obligades a presentar electrònicament la sol·licitud, alguna empresa la presenta presencialment, l'administració instructora li requerirà que rectifique aquest defecte amb la presentació electrònica en el termini de 10 dies, però es considerarà com a data de la sol·licitud aquella en què es realitze la presentació telemàtica, per la qual cosa si aquesta es produeix després del termini establit en el resolc desé, la sol·licitud serà inadmesa per extemporània.  
  
2. Les empreses sol·licitants emplenaran la sol·licitud i les declaracions responsables i adjuntaran els documents annexos que s'exigeixen en aquest resolc, utilitzant el tràmit telemàtic, que estarà disponible en el Catàleg de serveis públics interactius de la Generalitat, a través de https://sede.gva.es, apartat ?Serveis en línia?, així com en l'apartat d??Incentius i ajudes- en matèria d'indústria i R+D+I, de la Conselleria d'Economia Sostenible, Sectors Productius, Comerç i Treball, a través de l'enllaç següent:  
http://www.indi.gva.es/es/web/industria-e-i-d-i/incentivos-y-ayudas  
3. Tant la sol·licitud com les declaracions responsables i la resta de documents que s'han de presentar hauran de ser signats electrònicament per l'empresa, i per a això utilitzarà el seu certificat de persona jurídica, certificat electrònic de representació de persona jurídica, emés per qualsevol de les entitats admeses pel portal electrònic de la Generalitat, o amb certificat digital de la persona representant de l'empresa que conste en el Registre de Representants de la Generalitat.  
4. En les sol·licituds, a través del tràmit telemàtic, hauran d'emplenar-se expressament les declaracions següents:  
a) Declaració responsable de totes les ajudes obtingudes per l'empresa per als mateixos costos presentats per a aquesta subvenció, a fi de comprovar que no s'incompleix la prohibició d'altres ajudes, establida en la lletra d, apartat 2, del resolc seté d'aquesta convocatòria.  
  
b) Declaració responsable que l'empresa no està incursa en alguna de les prohibicions per a obtindre la condició de beneficiària establides en l'article 13 de la Llei 38/2003, de 17 de novembre, general de subvencions, i, en particular, que no és deutora de la Generalitat d'obligacions per reintegrament de subvencions.  
c) Declaracions responsables de les dades següents:  
i) CNAE principal de l'empresa, amb almenys 4 dígits i, si és el cas, CNAE secundàries.  
ii) Sector d'entre els convocats al qual pertany l'empresa, en què s'indique si la seua vinculació és directa per CNAE principal o indirecta perquè almenys el 70 % de la seua facturació procedeix d'empreses clients l'activitat principal de les quals es correspon amb algun dels sectors convocats.   
iii) Totes les ajudes de minimis concedides com a única empresa, per a qualsevol projecte i independentment dels costos subvencionats, en l'exercici fiscal 2020 i en els dos exercicis fiscals anteriors. El moment en què ha de considerar-se concedida una ajuda de minimis és aquell en què es reconega a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa. Només es podran concedir noves ajudes de minimis després d'haver comprovat l'Administració que això no donarà lloc al fet que l'import total de les ajudes concedides a la beneficiària com a única empresa sobrepasse el límit màxim de 200.000 euros durant l'exercici fiscal 2020 i els dos exercicis fiscals anteriors.  
iv) Criteris de preferència per als casos d'empat de puntuació d'acord amb el que s'estableix en l'annex III d'aquesta resolució, quan concórreguen en l'empresa sol·licitant en la data de presentació de la sol·licitud d'ajudes. La falta d'emplenament d'algun d'aquests apartats s'entendrà com que l'empresa sol·licitant no reuneix aquests criteris de desempat, sense necessitat de requeriment d'esmena per part de la Direcció General d'Indústria, Energia i Mines.  
v) Resum de les despeses subvencionables, en què es desglosse l'import total pressupostat sense IVA per als actius materials, immaterials, despeses d'auditoria i costos d'enginyeria, respectant en tot cas els límits establits en el resolc seté.  
vi) Declaració responsable que l'empresa disposa de les autoritzacions administratives preceptives, es troba inscrita en els registres públics pertinents i compleix els requisits exigits per les disposicions que els són aplicables, i que es troben al corrent en el compliment de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social; de la Llei orgànica 3/2007, de 22 de març, per a la igualtat efectiva de dones i homes, i de la Llei 9/2003, de 2 d'abril, per a la igualtat entre dones i homes.  
  
5. Juntament amb la sol·licitud i les declaracions responsables anteriors s'acompanyaran necessàriament a través del tràmit telemàtic els documents annexos següents:  
a) Nota informativa expedida pel Registre Mercantil, o document oficial equivalent per al cas de cooperatives i societats laborals, expedida amb data no superior a un mes d'antelació a la sol·licitud de la subvenció, on s'indiquen els següents epígrafs registrals relatius a l'empresa sol·licitant: dades generals, capital social, administradors/càrrecs, apoderats, inscripcions, depòsits de comptes. Si figuren inscrites situacions especials, hauran de constar explicades en la nota informativa o aportar nota addicional sobre aquest tema.  
b) Serà necessari aportar, a més de la nota o document anterior, un informe de la Seguretat Social sobre la situació del codi de compte de cotització, que no podrà tindre una antiguitat superior a un mes des de la data de presentació de la sol·licitud, i haurà de contindre una CNAE amb 4 dígits que coincidisca amb algun dels inclosos en l'annex I, en els següents casos:  
i. En cas que la nota informativa del registre mercantil presentada no conste expressament el número CNAE amb almenys 4 dígits.  
ii. En cas que la CNAE que conste en la nota informativa no coincidisca amb algun dels inclosos en l'annex I d'aquesta convocatòria o siga diferent de la de l'activitat principal realitzada per l'empresa en la data de presentació de la sol·licitud.  
iii. En el cas de pimes industrials amb forma jurídica de cooperatives o societats laborals que no estiguen inscrites en el registre mercantil.   
No s'admetrà la presentació d'escriptures de constitució com a forma d'acreditació de la vinculació.  
c) Memòria descriptiva del projecte d'inversió per al qual se sol·licita l'ajuda, que contindrà almenys els apartats, descripcions, dades i justificacions establits en l'annex II d'aquesta convocatòria. Aquesta memòria serà l'únic referent per a aplicar els criteris de valoració, per la qual cosa un incomplet o emplenament deficient, així com la seua difícil comprensió, generarà una menysvaloració del projecte o fins i tot podrà suposar una denegació de la sol·licitud, sense necessitat de requeriment per part de la Direcció General d'Indústria, Energia i Mines per a la seua millora o degut emplenament.  
d) Model de taula normalitzada amb el desglossament detallat del pressupost subvencionable.   
e) Model normalitzat de domiciliació bancària degudament emplenat i signat electrònicament per la persona amb poder suficient per a això. No serà obligatori presentar aquest model si ja s'ha presentat amb anterioritat davant la Generalitat i les dades i el compte bancari no han experimentat variació, i en aquest cas serà obligatori indicar en l'apartat específic del formulari de sol·licitud el número de compte utilitzat anteriorment i donat d'alta a aquest efecte.  
f) Declaració responsable d'ostentar la condició de PIME, segons model normalitzat. En el cas d'empreses associades o vinculades, la declaració anterior haurà de ser acompanyada obligatòriament de l'annex resum i les fitxes suplementàries degudament emplenades amb les dades requerides de les empreses amb les quals guarde relació, segons siga procedent, que estan disponibles en la Comunicació de la Comissió relativa a la condició de PIME d'una empresa (2003/C 118/03), localitzables en el següent enllaç:   
http://eur-lex.europa.eu/legal-content/ES/TXT/?uri=CELEX%3A52003XC0520%2802%29.  
g) En cas que l'empresa denegue expressament en la seua sol·licitud l'autorització a la Direcció General d'Indústria, Energia i Mines, perquè obtinga de manera directa, a través de certificats electrònics, l'acreditació del compliment d'obligacions tributàries i davant la Seguretat Social, en els termes previstos en els articles 18 i 19 del Reial decret 887/2006, de 21 juliol, pel qual s'aprova el Reglament de la Llei 38/2003, de 17 de novembre, general de subvencions, haurà d'annexar les certificacions que figuren a continuació:  
i) De l'Agència Estatal d'Administració Tributària, el certificat que acredite que l'empresa es troba al corrent de les seues obligacions tributàries.   
ii) De la Tresoreria General de la Seguretat Social, el certificat acreditatiu que l'empresa es troba al corrent en el compliment de les seues obligacions amb la Seguretat Social.  
iii) De l'Institut Valencià d'Administració Tributària, el certificat acreditatiu que l'empresa no té deutes de naturalesa tributària amb la Generalitat.   
Les certificacions expedides per les administracions tributàries i per la Seguretat Social tindran una validesa de sis mesos des de la data de la seua expedició, d'acord amb el que estableix l'article 23.3 del Reial decret 887/2006, pel qual s'aprova el Reglament de la Llei 38/2003, de 17 de novembre, general de subvencions. La Direcció General d'Indústria, Energia i Mines podrà requerir a l'empresa si la informació obtinguda presenta alguna incidència.  
  
Desé. Termini de presentació de sol·licituds  
1. El termini de presentació de sol·licituds serà des del 27 de gener fins al 27 de febrer de 2020, tots dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23.59 hores de l'últim dia de termini de presentació (hora oficial peninsular espanyola).  
2. L'avaluació de les sol·licituds es realitzarà exclusivament sobre la informació aportada en la memòria durant el període d'admissió de sol·licituds, no s'admetran millores, addicions o substitució de les memòries o de la informació aportada juntament amb aquestes posteriors al venciment de termini màxim de presentació, per tractar-se de procediments de concessió en concurrència competitiva. Pel mateix motiu anterior, la falta de presentació de la memòria descriptiva dins del període d'admissió de sol·licituds no serà un defecte corregible, per la qual cosa no es requerirà a les empreses sol·licitants que l'esmenen, l'aporten o el milloren, i es recordarà d'ofici la inadmissió de la sol·licitud per impossibilitat d'avaluació de l'expedient.  
  
Onzé. Esmena de sol·licituds  
1. Quan la sol·licitud no reunisca els requisits assenyalats en la Llei 39/2015, d'1 d'octubre, del procediment administratiu comú de les administracions públiques, o no s'acompanye la documentació que, d'acord amb aquesta resolució, resulte corregible i es considere necessària per a resoldre-la, es requerirà a l'empresa perquè, en el termini de 10 dies hàbils, esmene la falta o acompanye els documents requerits, amb indicació que, si no ho fa, se li considerarà que desisteix de la seua petició, amb la resolució prèvia que haurà de ser dictada en els termes previstos en l'esmentada legislació bàsica. L'aportació de la documentació corresponent es realitzarà mitjançant el tràmit d'Aportació de documentació a un expedient obert d'ajudes en la Conselleria d'Economia Sostenible, Sectors Productius, Comerç i Treball, al qual s'accedeix a través del següent enllaç: http://www.gva.es/es/inicio/procedimientos'id\_proc=15958  
  
2. La notificació electrònica dels actes administratius produirà efectes jurídics per ser aquesta via obligatòria per a les persones jurídiques. De conformitat amb l'article 43 de la Llei 39/2015, d'1 d'octubre, del procediment administratiu comú de les administracions públiques, i amb l'article 54 del Decret 220/2014, la pràctica de la notificació electrònica es realitzarà, amb caràcter general, per compareixença electrònica, de la manera següent:  
a) L'empresa sol·licitant, o la persona representant degudament registrada, accedirà al contingut de l'actuació administrativa corresponent a través de la seu electrònica de la Generalitat. Prèviament s'enviarà per correu electrònic a l'adreça facilitada en la sol·licitud un avís de notificació, de caràcter informatiu, en què li comunique sobre l'existència d'una notificació, així com l'adreça de la pàgina web a la qual ha d'accedir per a obtindre-la.  
b) Aquest avís de notificació haurà d'especificar, a més de les dades que permeten la identificació de la notificació, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques, que transcorreguts deu dies naturals a partir de la data de posada a la disposició de la notificació, sense que tinga lloc l'accés a aquesta, equivaldrà al rebuig de la notificació als efectes prevists en la normativa legal vigent, llevat que d'ofici o a instància de l'empresa destinatària es comprove la impossibilitat tècnica o material de l'accés.  
c) La notificació contindrà la identificació de l'òrgan administratiu que efectua la notificació, la referència al tipus de document que es notifica, el número d'expedient al qual es refereix, i la data i registre d'eixida.  
d) Si l'empresa accepta la notificació en el termini atorgat, podrà accedir als documents objecte d'aquesta, que també tindran format per a impressió.  
e) Es deixarà constància en l'expedient administratiu l'acceptació o rebuig de la notificació electrònica en el termini atorgat, la qual produirà els efectes previstos en la Llei 39/2015, d'1 d'octubre, del procediment administratiu comú de les administracions públiques.  
  
Dotzé. Criteris de valoració de les sol·licituds  
1. El procediment de concessió de les subvencions es tramitarà en règim de concurrència competitiva, que es realitzarà mitjançant la comparació de totes les sol·licituds admeses segons els criteris, puntuacions, regles, llindars mínims i criteris de desempat indicats en els annexos II i III d'aquesta resolució, i s'establirà una priorització entre les que hagen obtingut la puntuació mínima de 50 punts i sense poder superar el llistat prioritzat, en cap cas, els límits pressupostaris assenyalats.  
  
2. La Comissió Tècnica Instructora podrà formular una llista de reserva igualment prioritzada, en cas que valore positivament sol·licituds admeses, però que inicialment no puguen ser ateses per falta de disponibilitat pressupostària. Si com a conseqüència de possibles renúncies a les subvencions concedides o altres circumstàncies posades de manifest abans de l'1 d'octubre de 2020 es produïra l'alliberament, disposició o l'increment de les disponibilitats pressupostàries, es podrà dictar una resolució de concessió addicional, seguint l'ordre de reserva establit, sense superar en tot cas les noves disponibilitats pressupostàries i sense necessitat d'obrir un nou període de presentació de sol·licituds, atés el caràcter estimatiu de la distribució dels crèdits en aquesta convocatòria. La resolució de concessió addicional podrà establir un termini màxim de justificació no superior al 15 de novembre.  
  
3. En cas que el crèdit consignat en la convocatòria siga suficient, atenent el nombre de sol·licituds una vegada finalitzat el termini de presentació, no serà necessari fixar ordre de prelació entre les sol·licituds que reunisquen els requisits establits en les convocatòries.  
  
4. Quan l'import de la subvenció que puga concedir-se resulte inferior al que figura en la sol·licitud presentada, perquè el crèdit sobrant per a l'última sol·licitud admissible no arriba al 35% de la inversió admesa, o es considere que la sol·licitud s'ha d'enquadrar en un sector diferent del sol·licitat per l'empresa, l'òrgan instructor podrà proposar a l'empresa reformular la seua sol·licitud per a ajustar els compromisos i les condicions a la subvenció atorgable. La reformulació haurà de ser acceptada expressament per l'empresa a la qual es propose en el termini màxim de 10 dies des de la notificació d'aquesta proposta, i s'entendrà l'absència d'acceptació expressa com a rebuig d'aquesta.  
  
Tretzé. Comissió Tècnica Instructora  
De conformitat amb el que disposa l'article 10 de l'Ordre 22/2016, de 27 d'octubre, la Comissió Tècnica Instructora elevarà a la persona titular de la Direcció General d'Indústria, Energia i Mines les corresponents propostes de concessió d'ajudes, amb determinació de les seues quanties, de denegació d'ajudes, així com, en el seu cas, de desistiment i inadmissió de sol·licituds, amb esment exprés dels motius concurrents en cada cas. La composició de la Comissió i el seu funcionament seran els establits en l'esmentat article 10 de l'Ordre 22/2016, de 27 d'octubre.  
  
Catorzé. Resolució de concessió  
1. Es delega en la Direcció General d'Indústria, Energia i Mines la resolució de les sol·licituds de subvenció que es presenten a l'empara d'aquesta convocatòria d'ajudes. L'òrgan competent per a la resolució d'aquestes subvencions serà, així mateix, competent per a dictar la resolució prevista en l'article 13 de les bases reguladores.  
2. El termini màxim per a resoldre i notificar la resolució serà de sis mesos a comptar des de la publicació de la corresponent convocatòria en el Diari Oficial de la Generalitat Valenciana.  
3. Transcorregut el termini abans esmentat, sense que s'haja notificat resolució expressa, les empreses interessades podran entendre desestimades les seues sol·licituds per silenci administratiu. Tot això sense perjudici que subsistisca l'obligació legal de l'Administració de resoldre expressament sobre la petició formulada.  
4. La resolució del procediment de concessió serà notificada a les empreses interessades mitjançant la seua publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. També es publicarà en el Diari Oficial de la Generalitat Valenciana i en la Base de Dades Nacional de Subvencions, en compliment del que estableix sobre publicitat de subvencions la Llei 38/2003, de 17 de novembre, general de subvencions.  
  
Quinzé. Resolució d'incidències i supòsits de modificació de la subvenció.  
1. Es delega en la Direcció General d'Indústria, Energia i Mines la resolució de les incidències que es produïsquen amb anterioritat o posterioritat a la concessió, especialment les que fan referència a renúncies i modificacions del projecte subvencionat i de la subvenció concedida.  
  
2. L'empresa beneficiària haurà de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant els costos indicats en la memòria descriptiva i pels imports que s'hi especifiquen. Si durant l'execució del projecte es produeixen circumstàncies excepcionals que modifiquen el seu desenvolupament previst, l'empresa beneficiària procedirà de la forma següent, d'acord amb la tipologia de la modificació:  
a) Modificacions en el projecte que no alteren aspectes essencials d'aquest: s'hauran de comunicar electrònicament a la Direcció General d'Indústria, Energia i Mines, i motivar adequadament l'absència d'impacte rellevant en el projecte d'inversió.  
b) Modificacions en el projecte que alteren aspectes essencials: s'haurà de sol·licitar electrònicament l'autorització prèvia i expressa de la Direcció General d'Indústria, Energia i Mines.   
3. Les sol·licituds d'autorització de la modificació en cap cas podran suposar un increment en l'import de l'ajuda concedida. No serà admesa cap modificació de l'actuació subvencionada que comprometa la fi per al qual es va concedir l'ajuda o quan, com a resultat d'aquesta modificació, la valoració del projecte haja resultat inferior. En cap cas s'admetrà cap modificació el resultat de la qual reduïsca més del 50% l'import del pressupost aprovat del projecte inicial.   
  
4. L'empresa sol·licitant haurà de comunicar igualment l'obtenció concurrent d'altres subvencions o ajudes atorgades per altres administracions o ens públics, la qual cosa pot donar lloc a la modificació de la resolució de concessió o, si escau, a la pèrdua del dret al cobrament total o parcial de la subvenció.  
  
Setzé. Justificació de les ajudes  
1. Les empreses beneficiàries hauran de presentar la documentació justificativa fins al 31 d'octubre de 2020 mitjançant el tràmit d'Aportació de documentació a un expedient obert d'ajudes en la Conselleria d'Economia Sostenible, Sectors Productius, Comerç i Treball, al qual s'accedeix a través del següent enllaç: http://www.gva.es/es/inicio/procedimientos'id\_proc=15925  
2. La documentació justificativa que haurà de presentar-se de conformitat amb el que disposa l'article 14 de l'Ordre 22/2016, de 27 octubre, és la següent:  
a) Informe d'empresa auditora de comptes inscrita com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, signat electrònicament, amb el contingut establit en l'article 14, punts 4, 5, 6 i 7, de l'Ordre 22/2016, de 27 d'octubre.  
b) Compte justificatiu conformement amb el model normalitzat, signat electrònicament per l'empresa beneficiària i per l'auditora de comptes.  
c) Memòria tecnicoeconòmica i resum de dades bàsiques de les actuacions, segons model normalitzat, signada electrònicament.  
d) En cas d'haver denegat expressament l'autorització a la Direcció General d'Indústria, Energia i Mines perquè obtinga de manera directa, a través de certificats electrònics, l'acreditació del compliment d'obligacions tributàries i davant la Seguretat Social, haurà d'aportar les certificacions que figuren en el punt 5, apartat f, del resolc nové d'aquesta resolució.  
3. La Direcció General d'Indústria, Energia i Mines podrà requerir la informació addicional que, en cada cas, considere necessària per a acreditar el compliment de les condicions imposades en la concessió de la subvenció.  
  
Desseté. Minoració i reintegrament de les ajudes.  
1. Serà procedent la minoració o revocació de les ajudes, amb pèrdua parcial o total del dret al cobrament de la subvenció i, en el seu cas, el reintegrament de les ajudes concedides, amb reembossament de les quantitats ja percebudes i l'exigència dels interessos de demora des del moment del pagament, en els supòsits en què les empreses beneficiàries incomplisquen les obligacions i requisits que s'estableixen en la present convocatòria i en les bases reguladores, especialment en els següents supòsits:  
a) Incompliment de les finalitats per a les quals es va concedir la subvenció.  
b) Incompliment de la realització de la inversió aprovada o de les despeses subvencionables.  
c) Nul·la o insuficient justificació de la subvenció.  
d) Concessió amb posterioritat a la presentació de la sol·licitud d'altres ajudes públiques per als mateixos costos subvencionables.  
e) En els casos en què concórrega alguna de les causes de reintegrament que estableix l'article 37 de la Llei general de subvencions.  
2. Quan el compliment per l'empresa beneficiària s'aproxime significativament al compliment total i siga acreditada per aquesta una actuació inequívocament tendent a la satisfacció dels seus compromisos i de les condicions de l'atorgament, la minoració o, en el seu cas, el reintegrament es calcularà proporcionalment a la part del projecte que no compleix les finalitats, que no s'ha executat o que no s'ha justificat.  
3. A l'efecte del que disposen els apartats anteriors, es considerarà en tot cas que s'ha produït un incompliment total, que comporta la revocació de la subvenció i, en el seu cas, el reintegrament total de l'ajuda pagada, més els interessos de demora des del pagament de la subvenció, en els casos següents:  
a) Modificació no autoritzada d'alguna de les característiques essencials del projecte aprovat.   
b) Execució o justificació inferior al 50% del pressupost aprovat inicial, o del 90% del pressupost del projecte modificat amb la comunicació o autorització prèvia, sempre que supose executar o justificar per davall del 50% de l'import del pressupost aprovat inicial.  
c) Alteració substancial de les finalitats per a les quals es va concedir la subvenció.  
4. Es delega en la Direcció General d'Indústria, Energia i Mines la resolució per la qual s'acorda la minoració, la revocació o el reintegrament de les ajudes, que haurà d'ajustar-se a les previsions que conté la Llei general de subvencions, el seu Reglament de desenvolupament, i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Dihuité. Recursos.  
Contra la present resolució, que posa fi a la via administrativa, es podrà interposar potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes a comptar a partir de l'endemà de ser publicada en el Diari Oficial de la Generalitat Valenciana, o bé directament un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de ser publicada en el Diari Oficial de la Generalitat Valenciana, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.   
  
  
Denové. Tractament de dades de caràcter personal.  
1. La participació en la present convocatòria comportarà el tractament de dades de caràcter personal de les persones sol·licitants per part de la Conselleria d'Economia Sostenible, Sectors Productius, Comerç i Treball, que serà la responsable del tractament, el qual es realitzarà amb l'exclusiva finalitat d'atendre la sol·licitud presentada conformement amb el que estableix la convocatòria, en les bases reguladores, la Llei 38/2003, de 17 de novembre, general de subvencions i la seua normativa de desplegament, i supletòriament en la Llei 39/2015, d'1 d'octubre, del procediment administratiu comú de les administracions públiques.  
  
2. Les dades personals recollides procediran de les sol·licituds presentades per les empreses interessades o pels seus representants, els quals podran accedir en la següent adreça web al Registre d'Activitats de Tractament http://www.indi.gva.es/documents/904750889/538732856/RATGEN004.pdf  
3. Les persones sol·licitants tenen els següents drets:  
a) A sol·licitar l'accés a les seues dades personals, la rectificació o supressió d'aquestes, la limitació del seu tractament o a oposar-se a aquest; per a exercitar els drets haurà de presentar un escrit davant la Sotssecretaria de la Conselleria d'Economia Sostenible, Sectors Productius, Comerç i Treball. Haurà d'especificar quin d'aquests drets sol·licita que siga satisfet i, si no autoritza l'obtenció de dades d'identitat del sol·licitant o, en el seu cas, del representant legal, haurà d'aportar la corresponent documentació acreditativa de la identitat i representació. També podrà exercitar els seus drets de manera telemàtica a través de l'enllaç següent:   
http://www.gva.es/es/proc19970  
b) Reclamació davant l'Agència Espanyola de Protecció de Dades: Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible a través de la pàgina web https://www.aepd.es/  
c) Delegat/ada de Protecció de Dades: En tot cas, les persones sol·licitants podran contactar amb el delegat o delegada de Protecció de Dades de la Generalitat Valenciana a través de:  
Adreça electrònica: ief@nro.kj  
 Adreça postal: Passatge de l'Albereda, 16 - 46384 València  
d) Més informació de protecció de dades:   
https://www.gva.es/downloads/publicados/pr/texto\_informacion\_adicional.pdf  
  
València, 27 de desembre de 2019.- El conseller d'Economia Sostenible, Sectors Productius, Comerç i Treball: Rafael Climent González.  
ANNEX I  
CNAES SECTORS CONVOCATS  
  
CALÇAT  
1511 Preparació, adobat i acabat del cuir; preparació i tenyit de pells  
  
1512 Fabricació d'articles de marroquineria, viatge i de guarnicioneria i talabarderia  
1520. Fabricació de calçat  
  
CERÀMIC  
2320. Fabricació de productes ceràmics refractaris  
2331. Fabricació de taulells i rajoles de ceràmica  
2332. Fabricació de rajoles, teules i productes de terres cuites per a la construcció  
2341. Fabricació d'articles ceràmics d'ús domèstic i ornamental  
  
2342. Fabricació d'aparells sanitaris ceràmics  
2343. Fabricació d'aïlladors i peces aïllants de material ceràmic  
2344. Fabricació d'altres productes ceràmics d'ús tècnic  
2349. Fabricació d'altres productes ceràmics  
  
METAL·LOMECÀNIC  
2410. Fabricació de productes bàsics de ferro, acer i ferroaliatges  
  
2420. Fabricació de tubs, canonades, perfils buits i els seus accessoris, d'acer  
2431. Estiratge en fred  
2432. Laminació en fred  
2433. Producció de perfils en fred per conformació amb plegat  
2434. Trefilatge en fred  
2441. Producció de metalls preciosos  
2442. Producció d'alumini  
2443. Producció de plom, zinc i estany  
2444. Producció de coure  
2445. Producció d'altres metalls no fèrrics  
2446. Processament de combustibles nuclears  
2451. Fosa de ferro  
2452. Fosa d'acer  
2453. Fosa de metalls lleugers  
2454. Fosa d'altres metalls no fèrrics  
2511. Fabricació d'estructures metàl·liques i els seus components  
2512. Fabricació de tancaments metàl·lics  
2521. Fabricació de radiadors i calderes per a calefacció central  
2529. Fabricació d'altres cisternes, grans depòsits i contenidors de metall  
2530. Fabricació de generadors de vapor, excepte calderes de calefacció central  
2540. Fabricació d'armes i municions  
2550. Forja, estampació i embotició de metalls; metal·lúrgia de pólvores  
2561. Tractament i revestiment de metalls  
2562. Enginyeria mecànica per compte de tercers  
2571. Fabricació d'articles de ganiveteria i coberteria  
2572. Fabricació de panys i ferratges  
2573. Fabricació d'eines  
2591. Fabricació de bidons i botes de ferro o acer  
2593. Fabricació de productes de filferro, cadenes i molls  
2594. Fabricació de perns i productes de caragols  
2599. Fabricació d'altres productes metàl·lics n.c.a.p  
2611. Fabricació de components electrònics  
2612. Fabricació de circuits impresos acoblats  
2620. Fabricació d'ordinadors i equips perifèrics  
2630. Fabricació d'equips de telecomunicacions  
2640. Fabricació de productes electrònics de consum  
2651. Fabricació d'instruments i aparells de mesura, verificació i navegació  
2652. Fabricació de rellotges  
2660. Fabricació d'equips de radiació, electromèdics i electroterapèutics  
2670. Fabricació d'instruments d'òptica i equip fotogràfic  
2680. Fabricació de suports magnètics i òptics  
2711. Fabricació de motors, generadors i transformadors elèctrics  
2712. Fabricació d'aparells de distribució i control elèctric  
2720. Fabricació de piles i acumuladors elèctrics  
2731. Fabricació de cables de fibra òptica  
2732. Fabricació d'altres fils i cables electrònics i elèctrics  
2733. Fabricació de dispositius de cablejat  
2740. Fabricació de llums i aparells elèctrics d'il·luminació  
2751. Fabricació d'electrodomèstics  
2752. Fabricació d'aparells domèstics no elèctrics  
2790. Fabricació d'un altre material i equip elèctric  
2811. Fabricació de motors i turbines, excepte els destinats a aeronaus, vehicles automòbils i ciclomotors  
2812. Fabricació d'equips de transmissió hidràulica i pneumàtica  
2813. Fabricació d'altres bombes i compressors  
2814. Fabricació d'una altra aixeteria i vàlvules  
2815. Fabricació de coixinets, engranatges i òrgans mecànics de transmissió  
2821. Fabricació de forns i cremadors  
2822. Fabricació de maquinària d'elevació i manipulació  
2823. Fabricació de màquines i equips d'oficina, excepte equips informàtics  
2824. Fabricació d'eines elèctriques manuals   
2825. Fabricació de maquinària de ventilació i refrigeració no domèstica  
2829. Fabricació d'una altra maquinària d'ús general n.c.a.p.  
2830. Fabricació de maquinària agrària i forestal  
2841. Fabricació de màquines eina per a treballar el metall  
2849. Fabricació d'altres màquines eina  
2891. Fabricació de maquinària per a la indústria metal·lúrgica  
2892. Fabricació de maquinària per a les indústries extractives i de la construcció  
2893. Fabricació de maquinària per a la indústria de l'alimentació, begudes i tabac  
2894. Fabricació de maquinària per a les indústries tèxtil, de la confecció i del cuir  
2895. Fabricació de maquinària per a la indústria del paper i del cartó  
2896. Fabricació de maquinària per a la indústria del plàstic i el cautxú  
2899. Fabricació d'una altra maquinària per a usos específics n.c.a.p.  
3211. Fabricació de monedes  
3212. Fabricació d'articles de joieria i articles similars  
3213. Fabricació d'articles de bijuteria i articles similars  
3220. Fabricació d'instruments musicals   
3250. Fabricació d'instruments i subministraments mèdics i odontològics  
  
TÈXTIL  
1310. Preparació i filat de fibres tèxtils  
1320. Fabricació de teixits tèxtils  
1330. Acabat de tèxtils  
1391. Fabricació de teixits de punt  
1392. Fabricació d'articles confeccionats amb tèxtils, excepte peces de vestir  
1393. Fabricació de catifes i moquetes  
1394. Fabricació de cordes, cordills, caramells i xarxes  
1395. Fabricació de teles no teixides i articles confeccionats amb aquestes, excepte peces de vestir  
1396. Fabricació d'altres productes tèxtils d'ús tècnic i industrial  
1399. Fabricació d'altres productes tèxtils n.c.a.p.  
1411. Confecció de peces de vestir de cuir  
1412. Confecció de roba de treball  
1413. Confecció d'altres peces de vestir exteriors  
1414. Confecció de roba interior  
1419. Confecció d'altres peces de vestir i accessoris  
1420. Fabricació d'articles de pelleteria  
1431. Confecció de calceteria  
1439. Confecció d'altres peces de vestir de punt   
  
JOGUET  
3230. Fabricació d'articles d'esport.  
3240. Fabricació de jocs i joguets   
MARBRE I PEDRA NATURAL  
0811. Extracció de pedra ornamental i per a la construcció, pedra calcària, algeps, creta i pissarra.  
2370. Tall, tallament i acabat de la pedra.  
  
FUSTA, MOBLE I IL·LUMINACIÓ  
1610. Serrat i raspallat de la fusta  
1621. Fabricació de xapes i taulers de fusta   
1622. Fabricació de sòls de fusta assemblats  
1623. Fabricació d'altres estructures de fusta i peces de fusteria i ebenisteria per a la construcció  
16.29. Fabricació d'altres productes de fusta; articles de suro, cistelleria i esparteria  
2740. Fabricació de llums i aparells elèctrics d'il·luminació  
3101. Fabricació de mobles d'oficina i d'establiments comercials  
  
3102. Fabricació de mobles de cuina  
3103. Fabricació de matalassos  
3109. Fabricació d'altres mobles   
  
QUÍMIC  
2011. Fabricació de gasos industrials  
2012. Fabricació de colorants i pigments  
2013. Fabricació d'altres productes bàsics de química inorgànica  
2014. Fabricació d'altres productes bàsics de química orgànica  
2015. Fabricació de fertilitzants i compostos nitrogenats  
2016. Fabricació de plàstics en formes primàries  
2017. Fabricació de cautxú sintètic en formes primàries  
2020. Fabricació de pesticides i altres productes agroquímics  
2030. Fabricació de pintures, vernissos i revestiments similars; tintes d'impremta i massilles  
2041. Fabricació de sabons, detergents i altres articles de neteja i abrillantament  
2042. Fabricació de perfums i cosmètics  
2051. Fabricació d'explosius  
2052. Fabricació de coles  
2053. Fabricació d'olis essencials  
2059. Fabricació d'altres productes químics n.c.a.p.   
2110. Fabricació de productes farmacèutics de base  
2120. Fabricació d'especialitats farmacèutiques  
  
AUTOMOCIÓ  
2910. Fabricació de vehicles de motor  
2920. Fabricació de carrosseries per a vehicles de motor; fabricació de remolcs i semiremolcs  
2931. Fabricació d'equips elèctrics i electrònics per a vehicles de motor  
2932. Fabricació d'altres components, peces i accessoris per a vehicles de motor  
3011. Construcció de vaixells i estructures flotants  
3012. Construcció d'embarcacions d'esbarjo i esport  
3020. Fabricació de locomotores i material ferroviari  
3030. Construcció aeronàutica i espacial i la seua maquinària  
3040. Fabricació de vehicles militars de combat  
3091. Fabricació de motocicletes  
3092. Fabricació de bicicletes i de vehicles per a persones amb discapacitat  
3099. Fabricació d'un altre material de transport n.c.a.p.   
  
PLÀSTIC  
2211. Fabricació de pneumàtics i cambres de cautxú; reconstrucció i recautxutatge de pneumàtics  
2219. Fabricació d'altres productes de cautxú  
2221. Fabricació de plaques, fulles, tubs i perfils de plàstic  
2223. Fabricació de productes de plàstic per a la construcció  
2229. Fabricació d'altres productes de plàstic   
3291. Fabricació de graneres, brotxes i raspalls, sempre que justifiquen que la fabricació la realitzen principalment amb plàstic  
1512. Fabricació d'articles de marroquineria, viatge i de guarnicioneria i talabarderia, sempre que justifiquen que la fabricació la realitzen principalment amb plàstic  
3230. Fabricació d'articles d'esport sempre que justifiquen que la fabricació la realitzen principalment amb plàstic  
3299. Altres indústries manufactureres n.c.a.p. sempre que justifiquen que la fabricació la realitzen principalment amb plàstic  
  
INDÚSTRIA DEL PAPER I ARTS GRÀFIQUES  
1711. Fabricació de pasta paperera  
1712. Fabricació de paper i cartó  
1722. Fabricació d'articles de paper i cartó per a ús domèstic, sanitari i higiènic  
1723. Fabricació d'articles de papereria  
1724. Fabricació de papers pintats  
1729. Fabricació d'altres articles de paper i cartó  
1811. Arts gràfiques i serveis relacionats amb aquestes  
1812. Altres activitats d'impressió i arts gràfiques  
1813. Serveis de preimpressió i preparació de suports  
1814. Enquadernació i serveis relacionats amb aquesta  
1820. Reproducció de suports gravats  
  
 ENVASOS I EMBALATGES  
1624. Fabricació d'envasos i embalatges de fusta  
1721. Fabricació de paper i cartó ondulats; fabricació d'envasos i embalatges de paper i cartó  
2222. Fabricació d'envasos i embalatges de plàstic  
2592. Fabricació d'envasos i embalatges metàl·lics lleugers  
2599. Fabricació d'altres productes metàl·lics n.c.a.p.   
  
VALORITZACIÓ DE RESIDUS  
3831. Separació i classificació de materials  
3832. Valorització de materials ja classificats  
  
S'admetran les sol·licituds de les pimes industrials l'activitat principal de les quals corresponga als CNAE anteriors, sempre que, juntament amb la sol·licitud, presenten la documentació que justifique que disposen de l'autorització de gestió de residus corresponent, i acrediten que el projecte a realitzar es classifica com a pertanyent a les operacions de valorització: R2, R3, R4, R5 (a exclusió de la neteja de sòls), R6, R7, R8, R9, R11, segons definicions establides en l'annex II de la Llei 22/2011, de 28 de juliol, de residus i sòls contaminats.   
La falta de l'adequada justificació de les condicions anteriors podrà comportar la inadmissió de la sol·licitud i l'exclusió de la seua baremació, sense necessitat que l'òrgan instructor requerisca prèviament a l'empresa sol·licitant per a l'esmena d'aquest defecte.  
  
BIOTECNOLOGIA  
7219. Una altra recerca i desenvolupament experimental en ciències naturals i tècniques, sempre que, juntament amb la sol·licitud, presenten la documentació que justifique que fabriquen un producte final tangible per a la seua comercialització.  
7211. Recerca i desenvolupament experimental en biotecnologia sempre que, juntament amb la sol·licitud, presenten la documentació que justifique que fabriquen un producte final tangible per a la seua comercialització.  
La falta de l'adequada justificació de la condició anterior podrà comportar la inadmissió de la sol·licitud i l'exclusió de la seua baremació, sense necessitat que l'òrgan instructor requerisca prèviament a l'empresa sol·licitant per a l'esmena d'aquest defecte.  
  
PRODUCCIÓ AUDIOVISUAL  
5912. Activitats de postproducció cinematogràfica, de vídeo i de programes de televisió  
5915. Activitats de producció cinematogràfica i de vídeo  
5916. Activitats de produccions de programes de televisió  
5920. Activitats d'enregistrament de so i edició musical   
  
PRODUCCIÓ DE VIDEOJOCS  
5821. Edició de videojocs  
6201. Activitats de programació informàtica, sempre que, juntament amb la sol·licitud, presenten la documentació que justifique que les pimes participen en la producció de videojocs  
6202. Activitat de consultoria informàtica sempre que, juntament amb la sol·licitud, presenten la documentació que justifique que les pimes participen en la producció de videojocs  
ANNEX II  
Criteris i regles d'avaluació de projectes  
  
L'avaluació de les sol·licituds es realitzarà aplicant els criteris i regles descrits a continuació per a cadascun dels següents apartats obligatoris de la memòria descriptiva:  
  
0. JUSTIFICACIÓ DE LA VINCULACIÓ DIRECTA DE LA PIME INDUSTRIAL AMB EL SECTOR (NO AVALUABLE PERÒ SÍ EXCLOENT EN CAS D'INSUFICIÈNCIA)  
Haurà de justificar-se de manera detallada la vinculació de l'empresa amb el sector al qual es presenta, i identificar la seua CNAE de vinculació directa o, si la vinculació és indirecta per percentatge de facturació, haurà de descriure's i incloure ací una llista de totes les empreses clients en l'últim exercici tancat, amb identificació per a cadascuna d'aquestes de la seua CNAE principal (4 dígits), sector al qual pertany i percentatge de facturació sobre la facturació global anual de l'últim exercici tancat.  
  
A) DADES DE L'EMPRESA  
I. FORTALESA DE L'ENFOCAMENT PROPOSAT (MÀXIM 10 PUNTS/LÍMIT MÍNIM 5 PUNTS)  
Es valora fins a 10 punts l'aportació d'informació general sobre l'empresa, i, en tot cas, caldrà detallar els aspectes següents:  
  
Camp d'informació Contingut  
ACTIVITAT DE L'EMPRESA Aportació d'informació general sobre l'empresa i una  
descripció breu de totes les seues activitats.  
ANTECEDENTS I EXPERIÈNCIA  
INDUSTRIAL Explicació breu de quan es va constituir l'empresa i l'evolució des d'aquest moment. Descriure a més, amb indicació del nombre d'anys d'experiència, l'experiència industrial demostrable de l'empresa o dels seus socis o accionistes, en l'activitat econòmica objecte de la inversió.  
PRINCIPALS PRODUCTES Descripció breu dels principals productes fabricats i els sectors destinataris; identificació del registre de marques, dissenys o model d'utilitat propis; cal indicar el volum de producció (unitats/any) i el valor de la producció anual (?/any).  
CENTRES DE PRODUCCIÓ Ubicació de tots els centres, tant nacionals com internacionals, amb especificació de la línia de producte de cada centre.   
CANALS DE DISTRIBUCIÓ Descripció succinta dels principals canals utilitzats per l'empresa per a la distribució o venda dels seus productes.  
  
  
 No se superarà el límit mínim de 5 punts si no s'aporta informació suficient en els camps anteriors.  
  
  
II. VIABILITAT ECONÒMICA (MÀXIM 8 PUNTS)  
Es valorarà, fins a 8 punts, l'aportació de dades que demostren que el projecte és viable financerament i econòmicament, incloent-hi en tot cas informació concreta sobre:  
  
Camp d'informació Contingut  
COST TOTAL DEL PROJECTE Descripció detallada i concreta de cadascun dels camps.  
ORIGEN DELS FONS O FINANÇAMENT DEL PROJECTE   
DEUTE FINANCER PREVI (indicadors d'endeutament com a ràtio d'endeutament, etc.)   
ACTIUS I PASSIUS   
EBITDA   
 FLUX DE CAIXA (CASH-FLOW)   
FONS DE MANIOBRA   
RENDIBILITAT DE LA INVERSIÓ TIR del projecte a 10 anys, amb l'explicació de la seua elaboració.  
  
  
No se supera el mínim si la suma de les puntuacions de la viabilitat tècnica del projecte en l'apartat IV i l'econòmica en aquest apartat no arriba als 5 punts.  
  
III. ADEQUACIÓ A LES NECESSITATS D'INDUSTRIALITZACIÓ O DEMANDES DEL SECTOR, DEL MERCAT O DE L'ÀMBIT TERRITORIAL D'INFLUÈNCIA (MÀXIM 25 PUNTS / MÍNIM 10 PUNTS)  
  
1r. Es valorarà, fins a 6 punts, la descripció, realitzada el més concretament possible, dels processos de producció que desenvolupa actualment l'empresa, i es detallaran en tot cas els principals inputs (volum i cost anual) i residus generats.  
  
Camp d'informació Contingut  
PROCESSOS DE PRODUCCIÓ Descripció detallada i concreta de cadascun dels camps.  
INPUTS   
RESIDUS   
  
  
  
2n. Es valorarà, fins a 14 punts, l'aportació de la informació següent:  
  
Camp d'informació Contingut  
DEMANDA ACTUAL Anàlisi de la demanda de les empreses clients en l'exercici 2019 en volum (unitats) i import monetari anual (?).  
EVOLUCIÓ CARTERA Evolució de comandes en els exercicis 2017, 2018 i 2019 en volum (unitats) i import monetari anual (?).  
PREVISIÓ CREIXEMENT Tendència prevista de comandes en els exercicis 2020 i 2021 en volum (unitats) i import monetari anual (?).  
MERCATS INTERNACIONALS EN ELS QUALS ESTÀ PRESENT Identificació dels mercats internacionals en els quals està present.  
PREVISIONS ENTRADA EN NOUS MERCATS NACIONALS I INTERNACIONALS Descripció dels nous mercats nacionals i internacionals en els quals es preveu entrar en els exercicis 2020 i 2021.  
EVOLUCIÓ DE LES EXPORTACIONS Volum i import monetari anual per productes en els exercicis 2017, 2018 i 2019.  
EVOLUCIÓ DEL NOMBRE D'EMPLEATS DE L'EMPRESA Plantilla mitjana anual des de l'1 de gener fins al 31 de desembre en els exercicis 2017, 2018 i 2019.  
  
  
3r. Es valorarà fins a 5 punts l'explicació de l'estratègia empresarial i el seu enquadrament en el marc de les recomanacions estratègiques detallades en algun pla o estratègia empresarial, sectorial o territorial, que haurà d'esmentar-se.   
Camp d'informació Contingut  
ESTRATÈGIA EMPRESARIAL Descripció succinta dels principals aspectes de l'estratègia empresarial que ha portat a la presa de la decisió sobre la inversió.  
ORIGEN O FONT DEL PLA ESTRATÈGIC Explicació de si l'estratègia empresarial descrita anteriorment és d'elaboració pròpia, contractació externa, elaboració sectorial o territorial, etc.  
  
  
  
  
B) DADES DEL PROJECTE D'INVERSIÓ  
  
IV. VIABILITAT TÈCNICA (MÀXIM 7 PUNTS)  
  
Es valorarà, fins a 7 punts, l'aportació de dades o documents que permeten demostrar que l'empresa ha realitzat un estudi de la viabilitat tècnica del projecte d'inversió.  
  
Camp d'informació Contingut  
ESTUDI DE VIABILITAT TÈCNICA Descripció dels principals elements i conclusions de l'estudi de viabilitat del projecte, entre els quals estaran almenys una conclusió sobre la tecnologia disponible que permet fer realitat el projecte d'inversió, tipus d'actuació recomanada per a dur-la a terme, i la forma més eficient de materialitzar-ho.  
  
  
No se supera el límit mínim si la suma de les puntuacions de la viabilitat econòmica del projecte en l'apartat II i la tècnica en aquest apartat no arriba als 5 punts.  
  
V. COHERÈNCIA DEL PLA DE TREBALL (MÀXIM 5 PUNTS)  
  
Es valora fins a 5 punts l'aportació de la informació següent:  
  
Camp d'informació Contingut  
PLANIFICACIÓ DE MITJANS Especificar els mitjans tècnics i humans disponibles per a dur a terme la inversió durant les fases d'instal·lació, posada en marxa, operació i manteniment.  
CRONOGRAMA D'ACTUACIONS Especificar les etapes del pla de treball dins del termini comprés entre l'1 de gener de 2020 i el 31 d'octubre de 2020 establit en la convocatòria.  
  
  
VI. CONTRIBUCIÓ A LA MILLORA DE LA COMPETITIVITAT (MÀXIM 20 PUNTS / LÍMIT MÍNIM 10 PUNTS)  
Es valorarà, fins a 8 punts, l'aportació de la informació següent:   
  
  
Camp d'informació Contingut  
DESCRIPCIÓ TÈCNICA DEL PROJECTE Descripció detallada dels actius i enginyeria a subvencionar.   
 Connexió dels actius i enginyeria a subvencionar amb el procés productiu.  
  
  
2n. Fins a 12 punts, la descripció qualitativa i quantitativa de la contribució del projecte a la millora de la competitivitat de l'empresa, a través d'algun o alguns dels objectius estratègics següents:   
  
  
Camp d'informació Contingut  
Reduir costos o maximitzar les capacitats de producció de l'empresa.  
 Descripció concreta i detallada de l'impacte que la inversió tindrà en aquest camp d'informació.   
Diversificar la producció, i s'entendrà com a tal l'inici de la fabricació de nous productes que anteriorment no es produïen en el mateix establiment industrial. Descripció dels nous productes i, si correspon, anàlisi comparativa amb els anteriors.  
Incorporar innovacions a escala industrial en processos o en nous productes. Es valoraran les innovacions que tinguen impacte, com a mínim, en l'àmbit del sector de l'activitat de l'empresa sol·licitant.  
Adaptació o increment de la producció per a comercialitzar productes en un mercat exterior diferent dels destinataris fins a la data de la sol·licitud, o l'increment del percentatge de facturació procedent de vendes a l'exterior. Descripció i quantificació de les variables.  
  
  
La consecució d'algun o diversos d'aquests objectius, a més de descriure's amb dades quantitatives i qualitatives en els apartats anteriors, haurà d'acreditar-se mitjançant l'aportació de comandes o compromisos de compra internacionals, documents, informes o estudis que demostren la reducció de costos o la millora de la capacitat productiva, la diversificació o la innovació, així com les xifres o altres dades que es consideren necessàries.   
  
VII. CONTRIBUCIÓ AL DESENVOLUPAMENT INDUSTRIAL SOSTENIBLE I A LA REDUCCIÓ DE L'IMPACTE MEDIAMBIENTAL: (MÀXIM 15 PUNTS)  
Es valorarà, fins a 15 punts, l'aportació de la informació següent:  
  
  
Camp d'informació Contingut  
Inversions que impliquen millora mediambiental en procés productiu Descriure, en el seu cas, com la inversió suposa clarament la reducció en el procés productiu del consum d'energia, aigua o matèries primeres, o bé la menor producció de substàncies contaminants o residus, tot això justificat adequadament amb xifres comparatives, informes externs o certificats acreditatius (no serà suficient esmentar únicament percentatges).  
  
  
VIII. LA CONTRIBUCIÓ A LA MILLORA DE LA QUALITAT DE LA VIDA CIUTADANA O UTILITAT DE SOLUCIÓ DE PROBLEMES SOCIALS: (MÀXIM 5 PUNTS)  
1 Es considerarà en tot cas que un projecte és útil per a millorar la qualitat de la vida ciutadana o la solució de problemes socials quan es justifique adequadament que:   
  
Camp d'informació Contingut  
Que el projecte d'inversió millora les condicions laborals o de seguretat en el treball. Descripció de com la nova maquinària millora de manera apreciable les condicions de treball o de seguretat de les persones que treballen a l'empresa.  
  
Que l'empresa disposa d'un pla d'igualtat implantat i visat per la Generalitat Valenciana Data i número d'expedient de visat del Pla d'igualtat per la Generalitat Valenciana.  
Creació d'ocupació neta Quantificar el nombre de contractacions de persones que treballen a l'empresa que s'han formalitzat o formalitzarà l'empresa en relació amb el projecte d'inversió a subvencionar.   
Transformació d'ocupació temporal en indefinida Quantificar el nombre de transformacions de contractes de persones que hi treballen que s'han formalitzat o formalitzarà l'empresa mitjançant el projecte d'inversió a subvencionar.   
  
  
  
  
IX. LA CONTRACTACIÓ DE PERSONES AMB DISCAPACITAT O DIVERSITAT FUNCIONAL MÉS ENLLÀ DEL PERCENTATGE MÍNIM ESTABLIT PER LA NORMATIVA SOBRE INTEGRACIÓ LABORAL DE PERSONES AMB DISCAPACITAT: (màxim 5 punts)  
  
1. Es valorarà exclusivament l'acreditació de les contractacions de persones amb discapacitat realitzades amb motiu del projecte a subvencionar, o la consignació expressa en aquesta memòria d'un compromís de contractació.  
2. L'ocupació creada haurà de suposar un increment net de la plantilla mitjana de l'empresa entre l'1 de gener de 2020 i la data de justificació de l'ajuda, comparada amb el mateix període de l'any anterior i el nivell d'ocupació resultant haurà de mantindre's un període mínim de 6 mesos des de la contractació. La creació d'ocupació haurà de produir-se entre l'1 de gener de 2020 i el 31 d'octubre de 2020.   
L'incompliment per l'empresa beneficiària del manteniment de l'ocupació creada o del compromís de creació en el termini indicat, comportarà una minoració del 10% per cada ocupació no creada o no mantinguda, i en el seu cas, el reintegrament de les quantitats percebudes i l'exigència de l'interés de demora corresponent.  
3. Es considerarà que l'empresa contracta més enllà del percentatge mínim establit per la normativa d'integració aplicable, quan com a resultat de les noves contractacions, se superen els límits següents:  
  
1. Empresa amb menys de 50 persones que hi treballen: 0 persones que hi treballen amb discapacitat o diversitat funcional.  
2. Empresa de 50 a 99 persones que hi treballen: una persona que hi treballa amb discapacitat o diversitat funcional.  
3. Empresa de 100 a 149 persones que hi treballen: dues persones que hi treballen amb discapacitat o diversitat funcional.  
4. Empresa de 150 a 199 persones que hi treballen: tres persones que hi treballen amb discapacitat o diversitat funcional.  
5. Empresa de 200 a 249 persones que hi treballen: quatre persones que hi treballen amb discapacitat o diversitat funcional.  
3. Es valorarà amb 1 punt la contractació d'un treballador o treballadora amb discapacitat que supose superar els límits anteriors, amb 2 punts superar-los en 2, i així successivament fins a un màxim de 5 punts si se superen els límits anteriors amb la contractació de 5 o més persones que hi treballen amb discapacitat.  
  
  
  
ANNEX III  
Resolució d'empats  
  
Conforme al que es preveu en l'apartat 5 de l'article 11 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball (DOGV núm. 7906, de 28/10/2016) per la qual es van establir les bases reguladores d'aquestes ajudes, en cas d'empat de puntuació després de l'avaluació de les sol·licituds, d'acord amb els criteris de valoració anteriors, s'aplicaran successivament els criteris de preferència següents per a l'atorgament de l'ajuda:  
1. Les sol·licituds de les empreses que disposen d'un major percentatge de persones que hi treballen amb discapacitat o diversitat funcional en relació amb les seues respectives plantilles a data de la sol·licitud.   
2. Les sol·licituds de les empreses que conste en la nota informativa del registre mercantil o document equivalent que tenen alguna dona en l'òrgan d'administració.  
3. Les sol·licituds de les empreses que disposen d'un major percentatge de persones que hi treballen amb contracte indefinit en relació amb la seua plantilla a data de la sol·licitud.  
4. L'ordre d'entrada de les sol·licituds en el registre electrònic de la Generalitat. Es considerarà com a hora i data d'entrada, només als efectes de desempat, aquelles sol·licituds completes, acompanyades de tota la documentació exigida en la present convocatòria. En cas d'haver-se requerit a l'empresa per a l'esmena de la sol·licitud, es considerarà com a data per al desempat la d'entrada de la documentació requerida, sempre que aquesta siga considerada completa per la Direcció General d'Indústria, Energia i Mines.